Кху къомах а, Махках а довлуш ,цу ломан боьххьера 1адиканца т1аьххьара б1аьрг бетташ ,д1ахада дезаш йолу хала киртиг тех1уттуш дозане кхаьчча ,церан тасбихьах Тезет хиллера дегнаш 1ийжарца,ойланаш йохарца,б1аьргаш делхарца,сатийсамаш бохарца.Цу шайн Йишас К1еда-марзоно шен тийжарехь аьлла дешнаша д1алецнера церан доьхна дегнаш.Цаьргахь бацара ницкъ х1ара къам а, Мохк а д1атасалла. Дерриге а цу ломалла дехьара дуьне 1аржделлера царна.Пана хилла йайнера кху хедачу киртаган дозанехь церан оьг1азалла а, деган баамаш а бицбинера цу къастамо.